La tercera edició de la Color Fest de Burjassot omple de diversió i color el municipi el 6 d’agost
2025-07-24

La diversió està assegurada a Burjassot el matí del diumenge 6 d’agost de la mà de la Clavaria de Sant Roc 2017, encapçalada pel Clavari Major José López Tercero García Muñoz, amb la col·laboració de la Regidoria de Festes, dirigida per Manuel Pérez Menero, i dels centenars de veïns que gaudiran de la III Color Fest.

Una carrera en la qual l’humor i les ganes de passar-s’ho bé seran les protagonistes sense oblidar el color que, de segur, fa que més d’un transforme la seua samarreta en un gran collage. La trobada serà a les 9:30 hores del matí en la Plaça de l’Ajuntament i a les 10 hores tots els participants eixiran en direcció a l’aparcament de l’estació de Burjassot, punt en el qual hi haurà una discomòbil esperant-los per a gaudir de la música fins a les 17 hores.

El termini d’inscripció, tal com ha informat la Clavaria, és fins al 3 d’agost i pot realitzar-se ingressant els 9€ de la inscripció en el compte de Caixa Popular ES66 3159 0049 8224 1510 8923 o en el Bar Vanessa, en la Carretera de Llíria. Amb la inscripció, els participants s’emportaran una samarreta, una borsa, tres borses de color i una consumició en la discomòbil posterior a la carrera.